Meistaramót Evrópu hefst á morgun. Ísland á þar fjölda keppenda í fimleikum, frjálsíþróttum, hjólreiðum og sundi. Sundmaðurinn Anton Sveinn McKee hefur dregið sig úr fyrri keppnisgrein sinni.
Á morgun hefst Meistaramót Evrópu í München og stendur það yfir til 21. ágúst. Mótið er Evrópumót níu íþróttasambanda sem er steypt saman í veglegan viðburð. Anton Sveinn McKee sundmaður dró sig í dag úr fyrri keppnisgrein sinni á mótinu.
Frítt föruneyti fer fyrir Íslands hönd þar sem fjöldi keppenda eru skráður til leiks. Íslenskir þátttakendur eru í fimleikum, frjálsíþróttum, hjólreiðum og sundi. Guðlaug Edda Hannesdóttir dró sig úr keppni í þríþraut vegna matareitrunar og nú hefur kærastinn hennar, sundmaðurinn Anton Sveinn, sem líka fékk matareitrun dregið sig úr keppni í undanrásum 100 metra bringusunds á morgun.
Sýnt verður beint frá mótinu alla keppnisdaga á RÚV.
Íslensku skáksveitirnar hafa lokið leik á Ólympíuskákmótinu á Indlandi. Íslenska sveitin í kvennaflokki laut í lægra haldi fyrir Sviss en karlaliðið vann seiglusigur á Búlgörum. Kvennasveitin endaði í 66. sæti en karlarnir í 25. sæti. Lið Íslands skipa eingöngu stórmeistarar.
8 liða úrslit bikarkeppni karla byrja í kvöld með viðureign KA og Ægis á Akureyri. Leikurinn er sýndur beint á RÚV2 frá 17:50. Arnar Grétarsson stýrir sínum mönnumí kvöld en fimm leikja bann hans gildir aðeins í úrvalsdeildinni. Ægismenn spila í 2. deild karla og hafa unnið fjóra leiki hingað til, enda byrjuðu þeir keppni í forkeppni bikarsins. Leikið er í 8 liða úrslitum í kvöld og annað kvöld og klárast svo í næstu viku.
Meistaramót Evrópu hefst á morgun. Ísland á þar fjölda keppenda í fimleikum, frjálsíþróttum, hjólreiðum og sundi. Sundmaðurinn Anton Sveinn McKee hefur dregið sig úr fyrri keppnisgrein sinni. 